
ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ  ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հոդված 1. «Բնակչության բժշկական օգնության և սպասարկման մասին» 1996 թվականի մարտի 4-ի ՀՕ-42 օրենքի (այսուհետ` Օրենք) 2-րդ հոդվածի 1-ին մասի 19-րդ կետը շարադրել հետևյալ խմբագրությամբ.
«19) բուժաշխատող՝ սույն օրենքով նախատեսված դեպքերում մասնագիտական գործունեություն իրականացնող ու դրա համար համապատասխան մասնագիտական կրթության, մասնագիտացման և որակավորման  պահանջներին համապատասխանող, սույն օրենքով սահմանված դեպքերում և պայմաններով շարունակական մասնագիտական զարգացման հավաստագիր (այսուհետ՝ ՇՄԶ հավաստագիր), սույն օրենքով նախատեսված դեպքերում անհատական լիցենզիա կամ անցումային անհատական լիցենզիա ունեցող, ինչպես նաև ոչ մասնագիտական օժանդակող գործունեություն իրականացնող ֆիզիկական անձ.։
Հոդված 2. Օրենքի 35․1-ին հոդվածի 4-րդ մասը շարադրել հետևյալ խմբագրությամբ․ 
«4. Անհատական լիցենզիա ստանալու համար կենտրոնացված քննությունն իրականացվում է քննական հանձնաժողովի կողմից՝ հետավարտական լրացուցիչ ուսումնառության կրթական ծրագրերի շրջանավարտների ամփոփիչ ատեստավորման ավարտից հետո՝ առանձին փուլով, իսկ «ֆարմացիա» («դեղագիտություն») մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում ունեցող անձինք՝ համապատասխան բարձրագույն կրթական ծրագրի ավարտից հետո՝ առանձին փուլով, առանց հետավարտական լրացուցիչ ուսումնառության պարտադիր պահանջի՝ հաշվի առնելով «ֆարմացիա» («դեղագիտություն») մասնագիտությամբ գործունեության առանձնահատկությունները։»։

Հոդված 3․ Եզրափակիչ մաս և անցումային դրույթ
1․ Սույն օրենքն ուժի մեջ է մտնում 2027 թվականի հուլիսի 1-ից։
2․Սույն օրենքի ընդունմամբ պայմանավորված համապատասխան ենթաօրենսդրական նորմատիվ իրավական ակտերն ընդունվում են սույն օրենքն ուժի մեջ մտնելուց հետո` երկամսյա ժամկետում։


